**Expedient núm. 4305210007-2023-0000575**

**Proposta DE COMPOSICIÓ DE LA COMISSIÓ ESPECIAL DE COMPTES**

**Competència:** PLE ... Altres competències atribuïdes al Ple per les lleis

**Identificació de l’expedient:**

**FETS**

En data 28/5/2023 es van celebrar les eleccions locals, en virtut del que establia el Reial decret 207/2023, de 3 d'abril, pel qual es convoquen eleccions locals i a les Assemblees de Ceuta i Melilla per al 28 de maig de 2023 i el Decret 65/2023, de 28 de març, pel qual es convoquen les eleccions a la presidència de les entitats municipals descentralitzades de Catalunya de 2023.

En relació a això, la sessió constitutiva de l’Ajuntament va tenir lloc el dia 17/6/2023.

En virtut del principi d’autoorganització i amb la finalitat de fer més eficaç la gestió dels assumptes municipals, la normativa de règim local permet constituir òrgans que tinguin per objecte l’estudi, informe o consulta dels assumptes que han de ser sotmesos a la decisió del ple, en aquells municipis en què la seva existència no és obligatòria.

La corporació no disposa de Reglament Orgànic Municipal que reguli l’existència de comissions informatives.

L’Ajuntament de Xerta no disposa actualment de comissions informatives, però sí tal i com determina la llei de la Comissió Especial de Comptes amb les funcions establert per la legislació en aquesta matèria.

**FONAMENTS JURÍDICS**

La normativa aplicable és:

1. Llei 7/1985, de 2 d’abril, reguladora de les bases del règim local (LRBRL)
2. Text refós de la Llei municipal i de règim local de Catalunya, aprovat pel Decret legislatiu 2/2003, de 28 d'abril (TRLMRLC)
3. Reial decret 2568/1986, de 28 de novembre, pel qual s’aprova el Reglament d’organització funcionament i règim jurídic de les entitats locals (ROF)
4. Llei 19/2014, del 29 de desembre, de transparència, accés a la informació pública i bon govern (LTAIPBG)

L’article 4.1.a LRBRL atribueix als municipis la potestat d’autoorganització.

D’acord amb l’article 20 LRBRL, en relació amb l’article 60 TRLMRLC, els òrgans que tinguin per objecte l’estudi, informe o consulta dels assumptes que han de ser sotmesos a la decisió del ple existeixen:

* en tots els municipis amb població superior a 5.000 habitants
* en tots els municipis que siguin capital de comarca
* en la resta de municipis, quan així ho disposa el seu ROM o així ho acordi el Ple

L’alcalde és el president nat de totes les comissions, sens perjudici de la possibilitat de delegar la presidència efectiva en qualsevol membre de la corporació, a proposta de la pròpia comissió, un cop efectuada la corresponent elecció per aquesta, tal i com determina l’article 125.c ROF.

L’art. 20.1.e) Llei 7/1985: e) La comissió especial de comptes existeix en tots els municipis, d’acord amb l’estructura que preveu l’article 116.

L’article 116 Llei 7/1985: Els comptes anuals s’han de sotmetre abans de l’1 de juny a informe de la Comissió Especial de Comptes de l’entitat local, la qual està constituïda pels membres dels diferents grups polítics integrants de la corporació, i també ha de ser objecte d’informació pública abans de sotmetre’s a l’aprovació del ple, a fi que s’hi puguin formular reclamacions, inconvenients o observacions en contra. Tot això sense perjudici que es pugui denunciar davant el Tribunal de Comptes l’existència d’irregularitats en la gestió econòmica i en els comptes aprovats.

**PART DISPOSITIVA**

**Primer.** Designar la composició de la Comissió Especial de Comptes:

* Sr. Roger Aviñó i Martí
* Sr. Rubén Alegria i Maureso
* Sr. Jaime Gabriel Lafarga Falcó
* Sra. Ariadna Cobos Alcoverro

**Segon.** Que es faci la corresponent publicitat al portal de transparència d’acord amb l’art. 9.1.a) de la LTAIPBG

**PEU DE RECURS**

Si es vol impugnar la present resolució, que posa fi a la via administrativa, procedeix interposar recurs contenciós administratiu davant el Jutjat Contenciós Administratiu de Tarragona, en el termini de dos mesos a comptar de l'endemà de la seva notificació.

Alternativament i de forma potestativa, es pot interposar recurs de reposició davant el mateix òrgan que l’ha dictat, en el termini d’un mes a comptar de l'endemà de la seva notificació.

**PEU DE SIGNATURA**

Signat electrònicament